text: চিকিৎসার জন্য বিদেশ যেতে চান খালেদা চিকিৎসার জন্য বিদেশ যেতে চান খালেদা
  প্রকাশিত : ১০ আগস্ট , ২০২০ ১১:০৯ অপরাহ্ন সর্বশেষ আপডেট : প্রকাশিত : ১০ আগস্ট , ২০২০ ১১:০৯ অপরাহ্ন
  খালেদা জিয়ার সাজা স্থগিত করে গত ২৫ মার্চ সরকার তাকে নির্বাহী আদেশে ছয় মাসের জন্য মুক্তি দেয়৷ তার এই মুক্তির মেয়াদ শেষ হবে ২৪ সেপ্টেম্বর৷ কিন্তু খালেদা জিয়ার ব্যক্তিগত চিকিৎসক দলের সদস্য ডা. এ জেড এম জাহিদ হোসেন জানান, মুক্তির সময় খালেদা জিয়ার শারীরিক অবস্থা যেমন ছিল তেমনই আছে৷ কোনো উন্নতি হয়নি৷ করোনার কারণে তিনি মুক্তির পর শুরুতে আইসোলেশনে ছিলেন৷ এখন তার চিকিৎসকেরা মাঝে মধ্যে বাসায় গিয়ে তাকে দেখছেন৷ কিন্তু তাকে বিএসএমইউর চিকিৎসকেরা যে পরামর্শ দিয়েছেন তা শুরু সম্ভব হয়নি করোনার কারণে৷
  আরও পড়ুন: রাজনৈতিকরা সম‌ঝোতায় ব‌্যর্থ হ‌লে তৃতীয় শ‌ক্তির আ‌বির্ভাব ঘট‌বে : ডাঃ ইরান
  আর এখন যেহেতু করোনার কারণে তার চিকিৎসা শুরু সম্ভব হচ্ছে না তাই মুক্তির মেয়াদ শেষ হওয়ার আগেই সরকারের কাছে মেয়াদ বাড়ানোর আবেদন করা হবে বলে জানান মাহবুব উদ্দিন খোকন৷ একই কথা বলেন তার আইনজীবী ব্যারিস্টার কায়সার কামাল৷ তিনি জানান, সময় মতো আবেদন করা হবে৷ আর তার চিকিৎসার জন্যই মুক্তির মেয়াদ বাড়ানো প্রয়োজন৷